Hajmás Község Önkormányzat Képviselőtestületének 5/2018.(V.28.) önkormányzati rendelete

Hajmás Község önkormányzatának 2017. évi zárszámadásáról és a maradvány jóváhagyásáról

Hajmás Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében foglalt felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el: 
A rendelet hatálya
1. §
A rendelet hatálya a képviselő-testületre és annak szerveire (polgármester, bizottságok) terjed ki.
Bevételek és kiadások
1. §
(1)A Képviselő-testület az Önkormányzat 2017. évi költségvetésének teljesítését 137.180.688 forint bevétellel és 82.529.898 forint kiadással jóváhagyja.
(2) A kiadási főösszegen belül a kiemelt előirányzatok teljesítéséből:
a) Működési kiadások: 73.430.012 Ft-ra teljesültek , ebből
           aa)  személyi jellegű kiadások:                                40.160.697 Ft
           ab)  munkaadókat terhelő járulékok:                         5.656.209 Ft
           ac) dologi jellegű kiadások                                      22.986.816 Ft
             ad)  ellátottak pénzbeli juttatása                                2.639.000 Ft
            ae)  támogatásértékű működési kiadás                       1.162.699 Ft
          af) Államházt-on belüli megelőlegezések                     521.815 Ft
               visszafizetése

b) Felhalmozási kiadások:  9.099.886 Ft-ra teljesült, ebből
   ba) beruházás                                                       7.612.159 Ft
   bb) felújítás                                                          1.487.727 Ft.
1. §.
(1) A Képviselő-testület az Önkormányzati bevételeit forrásonkénti teljesülését az 1. mellékletben foglaltak szerint jóváhagyja.
(2) A Képviselő-testület az Önkormányzat működési és felhalmozási kiadásai előirányzatainak kiemelt előirányzatonkénti teljesülést a 2. mellékletében foglaltak szerint jóváhagyja. 
(3) A Képviselő-testület az Önkormányzat éves pénzforgalmi mérlegét a 3. melléklet szerint jóváhagyja.
(4)  A Képviselő-testület az Önkormányzat felújítási kiadásainak teljesülését célonként a 4. mellékletben foglaltak szerint jóváhagyja.
 (5)  Képviselő-testület az Önkormányzat felhalmozási kiadások feladatonkénti teljesülését a 5. mellékletben foglaltak szerint jóváhagyja.
(6) Képviselő-testület az Önkormányzat éves foglalkoztatott létszámát a 6. melléklet szerint jóváhagyja.
(7) A Képviselő-testülete a közfoglalkoztatottak éves foglalkoztatott létszámát a 7. melléklet szerint jóváhagyja.
(8) A Képviselő-testület az   Európai Uniós támogatásból megvalósuló programok, projektek kiadásainak, bevételeinek teljesülését, valamint az önkormányzaton kívüli ilyen projektekhez történő hozzájárulásokat e rendelet 8.  melléklet szerint fogadja el.
(9) A képviselő-testület a helyi önkormányzat által a lakosságnak jutatott támogatásokat, szociális, rászorultsági jellegű ellátásokat e rendelet 9. melléklete tartalmazza.
Hitelműveletek
                                  4   §.
A képviselő-testület megállapítja, hogy az önkormányzat 2017. évben a Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.)   3. §. (1) bekezdése szerinti adósságot keletkeztető ügyletet nem kötött, hitelállománnyal 2017. december 31-i állapot szerint az önkormányzat nem rendelkezett. Az államháztartásról szóló 2011. évi CXCV. törvény 29/A §-a alapján jóváhagyott tervszámokhoz képest az adósságot keletkeztető ügyletek esetében változás nem következett be. A Stabilitási tv. 45. §. (1) bekezdés a) pontja felhatalmazása alapján kiadott jogszabályban meghatározottak szerint saját bevételek és az adósságot keletkeztető ügyletekből fennálló kötelezettségek arányát 10. melléklet szerint hagyja jóvá. 
Támogatások
1. §
(1) Az Önkormányzat által nyújtott közvetlen és közvetett támogatásokat a 11. melléklet tartalmazza.
(2) Az Önkormányzat által nyújtott pénzbeli támogatások összegéről a támogatottak – számlákkal – határidőben elszámoltak a felhasználás ellenőrzése megtörtént.
(3) A képviselő-testület a speciális támogatások előirányzatának teljesülését a 12. melléklet szerint hagyja jóvá.

Maradvány megállapítása, jóváhagyása
1. §
(1) A Képviselő-testület az Önkormányzat 2017. évi költségvetési maradványát  13.  melléklet foglaltak szerint jóváhagyja.
(2) A Képviselő-testület utasítja a jegyzőt, hogy a maradványt érintő fizetési kötelezettség teljesítését, a fennmaradó összeg rendeltetésszerű felhasználását biztosítsa, a maradvány 2018. évi előirányzaton történő átvezetéséről gondoskodjon.
Vagyonról
1. §
(1) A Képviselő-testület az Önkormányzat 2017. december 31-i állapot szerinti vagyonát forgalomképesség szerinti bontásban a 14/A mellékletben részletezett mérlegadatok alapján  jóváhagyja.
(2)  A nullára leírt, de használatban lévő, és használaton kívüli eszközök állományát a 14/B melléklet tartalmazza.
(3)  Az Önkormányzatnak nincs tulajdonában, külön jogszabály alapján érték nélkül nyilvántartott eszköz.
Többéves kihatással járó feladatok
8.§.
(1) A Képviselő-testület a többéves kihatással járó feladatokat a 15/A. melléklet szerint fogadja el.
(2) A mérlegben értékkel nem szereplő kötelezettségeket, ideértve a kezesség-, illetve garanciavállalással kapcsolatos függő kötelezettségekeit 15/B. melléklet szerint állapítja meg. 
9.§.
Hajmás Község Önkormányzat tulajdonában álló gazdálkodó szervezetek működéséből származó kötelezettségek és a részesedések alakulását a rendelet 16. melléklete tartalmazza.

10. §
(1) A Képviselő-testület utasítja a jegyzőt, hogy a beszámoló elfogadásáról, a maradvány jóváhagyott összegéről, a fizetési kötelezettségről az intézményeket, a rendelet elfogadását követően haladéktalanul, írásban értesítse.
 (2) E rendelet a kihirdetését követő napon lép hatályba.

Török Sándor                                                                             Patakiné Kercsó Szilvia   
                                                                                                                                                     
 polgármester                                                                                            jegyző

A rendelet kihirdetve: 2018. május 28.

Patakiné Kercsó Szilvia
jegyző

